|  |  |  |
| --- | --- | --- |
|  | **КЫРГЫЗ РЕСПУБЛИКАСЫНЫН МАМЛЕКЕТТИК КАДР КЫЗМАТЫ**  **КЫРГЫЗ РЕСПУБЛИКАСЫНЫН ӨКМӨТҮНӨ КАРАШТУУ ЖЕРГИЛИКТҮҮ ӨЗ АЛДЫНЧА БАШКАРУУ ИШТЕРИ ЖАНА ЭТНОСТОР АРАЛЫК МАМИЛЕЛЕР БОЮНЧА МАМЛЕКЕТТИК АГЕНТТИК**  **КЫРГЫЗ РЕСПУБЛИКАСЫНЫН ПРЕЗИДЕНТИНЕ КАРАШТУУ МАМЛЕКЕТТИК БАШКАРУУ АКАДЕМИЯСЫ** | SDC_RGB_hoch_pos |

**1-тиркеме**

**БАЯНДАМАЛАРДЫН АВТОРЛОРУНА ТАЛАПТАР**

**“Кыргыз Республикасындагы жергиликтүү өз алдынча башкаруу: абалы жана келечеги-2018” аттуу жаш изилдөөчүлөрдүн IV илимий-практикалык конференциясына:**

* жогорку окуу жайлардын жогорку курстарынын студенттери (бакалавриат жана адистик), магистранттар, жаш окутуучулар жана окумуштуулар (анын ичинде аспиранттар, изденүүчүлөр жана изилдөөчү практиктер), 35 жашка чейинки курактагы муниципалдык жана мамлекеттик кызматчылар;
* баяндаманын темасы боюнча илимий жетекчи болушу керек (студенттер үчүн).

**БАЯНДАМАЧЫЛАРГА ЭСКЕРТКИЧ**

**Баяндама тандалып алынган темага шайкеш келиш керек; баяндаманын көлөмү А4 форматындагы 6 беттен кем эмес жана 10 беттен ашпаш керек. Конференцияга катышуу үчүн тандалып алынган баяндамалар үчүн көрсөтмө материалдардын – Power Point программасында даярдалган презентациялардын болушу шарт. Оозеки баяндаманын узактыгы – 10 мүнөттөн ашпаш керек.**

Конференциянын уюштуруу комитети баяндамаларды төмөнкүдөй критерийлер боюнча тандайт:

* баяндаманын, изилдөөнүн темасынын актуалдуулугу;
* баяндаманын, изилдөөнүн тереңдиги (изилдөөчүлүк мүнөзү, эксперименталдык материалдын колдонулушу, экономикалык натыйжалуулуктун эсептелгендиги, автордун сунуштары);
* баяндаманын, изилдөөнүн өз алдынчалуулугу;
* материалды баяндап берүүнүн формасы;
* баяндаманын талаптарга ылайык таризделиши.

Өз байкоолорунун жана изилдөөлөрүнүн жыйынтыгына негизделген баяндамаларга артыкчылык берилет.

**БАЯНДАМАНЫ ТАРИЗДӨӨГӨ КАРАТА ТАЛАПТАР:**

Жасалгалоо Microsoft Word редакторундагы күүлөөнүн төмөнкүдөй параметрлери бар компьютерде орнотулган шаблондор боюнча жүзөгө ашырылат: Times New Roman (Times New Roman Cyr) ариби, кадимки, өлчөмү – 12. Таблицаларда 10го чейин кичирейтүүгө уруксат берилет (текст батпай жатса); саптар аралык интервал: А4 форматы – бир кабат; таблицаларда 10 пунктка чейин кичирейтүүгө уруксат берилет (эгерде текст батпай жатса); сөздөрдү көчүрүү менен туурасынан теңдөө (таблицаларда теңдөөнү зарылчылык болсо колдонуңуз); беттердин номуру төмөн жактагы колонтитулдун оң жагына коюлат (биринчи бет номерлештирилбейт). Текстте сүрөттөргө жана таблицаларга уруксат берилет. Тексттеги сүрөттөр ак-кара түстө гана болуш керек, беттин астындагы жазуулар MS Word документинде терилиш керек. Биринчи беттин үстүңкү оң бурчунда доклад жиберилип жаткан секция сөзсүз көрсөтүлүш керек. Андан кийин баяндаманын аталышы жазылат – баш тамгалар жана кара шрифт менен. Төмөн жагына авторлордун жана илимий жетекчинин аты-жөнү, анын илимий даражасы, окуу жайдын аталышы толугу менен жазылыш керек. Андан соң текст жазылып, соңунда библиографикалык тизме көрсөтүлөт.

Жогорудагы талаптарга жооп бербеген докладдар кабыл алынбайт.

**Баяндамалар басма же электрондук түрлөрүндө 2018-жылдын 30-марты, саат 18ге чейин кабыл алынат (болжолдуу).**

**Конференциянын Уюштуруу комитетинин дареги:**

Бишкек ш., Үмөталиев көч., 108, Өнүктүрүү саясат институтунун кеңсеси, тел.: (312) 97 65 30,31, факс: (312) 97 65 29, сайт: [www.dpi.kg](http://www.dpi.kg)

**Байланышуу үчүн: Жаналиева Гузель**, Өнүктүрүү саясат институтунун адиси, e-mail: [GJanalieva@dpi.kg](mailto:GJanalieva@dpi.kg)